NORAKSTS

|  |  |
| --- | --- |
| 25.11.2021. | Nr.19/9 |

###### PROJEKTA “BALTIJAS METĀLAPSTRĀDES PROFESIONĀLĀS IZGLĪTĪBAS KONKURSS GUDRAI IZAUGSMEI” ĪSTENOŠANA

(ziņo: I.Škutāne)

**Atklāti balsojot: PAR – 14** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Rublis, A.Pagors, G.Kurlovičs, A.Tomašūns), **PRET – nav**, **ATTURAS – nav**,

Saskaņā ar likuma „Par pašvaldībām” 15.panta pirmās daļas 4.punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr.5/5 “Jelgavas pilsētas attīstības programmas 2014.-2020.gadam apstiprināšana”) un Valsts izglītības attīstības aģentūras 2021.gada 27.oktobra vēstuli Nr.8.-18.1/6241) par projekta Nr. 2021-1-LV01-KA220-VET-000025155 “Baltijas metālapstrādes profesionālās izglītības konkurss gudrai izaugsmei” (*Baltic VET competition for smart growth*) pieteikuma apstiprināšanu un Projekta finansēšanu,

**JELGAVAS VALSTSPILSĒTAS DOME NOLEMJ:**

1. Atļaut Jelgavas valstspilsētas pašvaldības pieaugušo izglītības iestādei „Zemgales reģiona kompetenču attīstības centrs” (turpmāk - ZRKAC) kā partnerim piedalīties Mašīnbūves un metālapstrādes rūpniecības asociācijas koordinētajā Eiropas Savienības Erasmus+ programmas Pamatdarbības Nr.2 Projekta “Baltijas metālapstrādes profesionālās izglītības konkurss gudrai izaugsmei” (turpmāk - Projekts) īstenošanā.

ZRKAC kopējās attiecināmās izmaksas ir 21 855,00 *euro* (divdesmit viens tūkstotis astoņi simti piecdesmit pieci *euro* un 00 *centi*), kas tiek 100% apmērā segtas no Projektam piešķirtā *Erasmus+* programmas finansējuma.

1. ZRKAC plānot 2023.gada budžetā Projekta aktivitāšu īstenošanai nepieciešamo priekšfinansējumu – 4371,00 *euro (*četri tūkstoši trīs simti septiņdesmit viens *euro* un 00*centi).*
2. Pilnvarot ZRKAC direktori parakstīt ar Projekta īstenošanu saistītos dokumentus un veikt visas nepieciešamās darbības Projekta īstenošanai.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.novembrī